13.12.2022
DA
Den Europæiske Unions Tidende
L 319/55
(4)
Phytophthora ramorum (EU-isolater) Werres, De Cock & Man in 't Veld er opført i del D og J i bilag IV til gennemførel­ sesforordning (EU) 2019/2072 for så vidt angår henholdsvis prydplanteformeringsmateriale, frugtplanteformerings­ materiale og frugtplanter bestemt til frugtproduktion, fordi den opfylder kravene for at blive opført som en EU-reguleret ikkekarantæneskadegører.
Det er derfor berettiget at opføre denne skadegører i bilaget til direktiv 93/49/EØF og i bilag II til gennemførelsesdirektiv 2014/98/EU.
(5)
Det er også nødvendigt at medtage foranstaltninger i gennemførelsesdirektiv 2014/98/EU mod forekomst af Phytophthora ramorum (EU-isolater) Werres, De Cock & Man in 't Veld på visse planter til plantning, der anvendes som frugtplanteformeringsmateriale, og frugtplanter bestemt til frugtproduktion.
(6)
Candidatus Phytoplasma australiense Davis et al. er blevet opført som en EU-karantæneskadegører i bilag II til gennemførelsesforordning (EU) 2019/2072 og fjernet fra listen over EU-regulerede ikkekarantæneskadegørere i bilag IV til nævnte forordning.
Denne skadegører bør derfor også fjernes fra listen over EU-regulerede ikkekarantæ­ neskadegørere i bilag I til gennemførelsesdirektiv 2014/98/EU og fra bilag IV til nævnte direktiv for så vidt angår frugtplanteformeringsmateriale og frugtplanter bestemt til frugtproduktion af Fragaria L.
(7)
Ved gennemførelsesdirektiv 2014/98/EU fastsættes et krav om, at kerneplanter, basismateriale, certificeret materiale og Conformitas Agraria Communitatis (CAC)-materiale ved visuel inspektion af faciliteter, marker og partier skal findes frie for de EU-regulerede ikkekarantæneskadegørere, der er opført i bilag I og II til nævnte direktiv, samt være i overensstemmelse med kravene i bilag IV for så vidt angår den pågældende slægt eller art.
(8)
For at sikre overensstemmelse med gennemførelsesforordning (EU) 2019/2072 for så vidt angår de områder, der er konstateret frie for skadegørere, bør der også indføres en undtagelse fra kravet om visuel inspektion, prøveudtagning og testning af kerneplanter, basismateriale, certificeret materiale og CAC-materiale i gennemførel­ sesdirektiv 2014/98/EU.
(9)
Ved Kommissionens gennemførelsesafgørelse (EU) 2017/925 (7) fik visse medlemsstater midlertidig tilladelse til at certificere kerneplanter, der tilhører visse arter af frugtplanter og produceres på åben mark under ikkeinsektsikre betingelser.
Den tilladelse, der blev givet til Frankrig i denne henseende, udløb den 31. december 2018.
Delen »Krav vedrørende produktionsanlæg, produktionssted eller område« i afsnit 4 i bilag IV til gennemførelsesdirektiv 2014/98/EU for så vidt angår kerneplanten Cydonia oblonga Mill. bør derfor udgå for at afspejle udløbet af nævnte tilladelses gyldighedsperiode.
(10)
Siden vedtagelsen af gennemførelsesdirektiv 2014/98/EU har medlemsstaternes erfaringer vist, at foranstaltningerne mod Candidatus Phytoplasma pyri Seemüller & Schneider, der har til formål at udelukke hele partier af frugtplantefor­ meringsmateriale og frugtplanter fra afsætning efter påvisning af formeringsmateriale og frugtplanter med symptomer i produktionsanlægget, ikke står i et rimeligt forhold til den respektive plantesundhedsmæssige risiko.
Gennemførelsesdirektiv 2014/98/EU bør ændres for at sikre overensstemmelse med de reviderede risikostyringsfor­ anstaltninger i gennemførelsesforordning (EU) 2019/2072 mod Candidatus Phytoplasma pyri Seemüller & Schneider.
Formeringsmateriale og frugtplanter med symptomer bør straks bortryddes og destrueres.
(11)
I henhold til artikel 32 i gennemførelsesdirektiv 2014/98/EU kan medlemsstaterne indtil den 31. december 2022 tillade afsætning på deres eget område af formeringsmateriale og frugtplanter produceret ud fra kernemoderplanter, moderplanter til basismateriale og certificerede moderplanter eller af CAC-materiale, der fandtes inden den 1. januar 2017, selv om det pågældende materiale eller de pågældende frugtplanter ikke opfylder kravene i nævnte gennemførelsesdirektiv.
Medlemsstaternes erfaringer med gennemførelsen af lovgivningen har vist, at anvendelsesområdet for Unionens certificeringsordning for formeringsmateriale og frugtplanter ikke omfatter certificering af frø og kimplanter.
De nuværende overgangsbestemmelser bør derfor fortsat kun finde anvendelse på produktion af frø og kimplanter på grund af den tid, der er nødvendig, for at disse materialer kan tilpasse sig kravene i nævnte direktiv.
For at undgå enhver forstyrrelse i handelen med disse materialer bør denne dato forlænges til den 31. december 2029.
(7) Kommissionens gennemførelsesafgørelse (EU) 2017/925 af 29. maj 2017 om midlertidig tilladelse til visse medlemsstater til at certificere kerneplanter af visse arter af frugtplanter produceret på mark under ikkeinsektsikre betingelser og om ophævelse af gennemførelsesafgørelse (EU) 2017/167 (EUT L 140 af 31.5.2017, s. 7).